కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇది ఔటా.. థర్డ్ అంపైర్ నిర్ణయంతో అంతా షాక్!
రనౌట్ అప్పీల్‌ను టీవీలో పరిశీలించిన థర్డ్ అంపైర్ దాన్ని ఔట్‌గా ప్రకటించారు. అయితే రిప్లైలో బ్యాట్ సగం వరకు క్రీజులోకి వచ్చిన తర్వాత కీపర్ స్టంప్స్‌ను పడగొట్టినట్టు స్పష్టంగా తెలుస్తోంది.
Samayam Telugu | Updated:
Dec 20, 2018, 10:20AM IST
ఇది ఔటా.. థర్డ్ అంపైర్ నిర్ణయంతో అంతా షాక్!
క్రికెట్‌లో అంపైర్ల నిర్ణయాలు అప్పుడప్పుడు ఆశ్చర్యానికి గురి చేస్తూ ఉంటాయి. వివాదాలకు కూడా కారణమవుతుంటాయి. పెర్త్ టెస్ట్‌లో విరాట్ కోహ్లీ ఔట్ ఇలానే వివాదమైంది. థర్డ్ అంపైర్ తీసుకున్న నిర్ణయాన్ని చాలా మంది తప్పుబట్టారు. ఇప్పుడు తాజాగా ఆస్ట్రేలియాలోని బిగ్ బాస్ లీగ్‌లో థర్డ్ అంపైర్ తీసుకున్న నిర్ణయం అందరినీ ఆశ్చర్యానికి గురిచేసింది. రనౌట్ అప్పీల్‌ను టీవీలో పరిశీలించిన థర్డ్ అంపైర్ దాన్ని ఔట్‌గా ప్రకటించారు. అయితే రిప్లైలో బ్యాట్ సగం వరకు క్రీజులోకి వచ్చిన తర్వాత కీపర్ స్టంప్స్‌ను పడగొట్టినట్టు స్పష్టంగా తెలుస్తోంది. కానీ దీన్ని థర్డ్ అంపైర్ ఔట్‌గా ప్రకటించడం క్రీజులో ఉన్న బ్యాట్స్‌మెన్‌తో పాటు గ్యాలరీలో ఉన్న వారిని కూడా షాక్‌కు గురిచేసింది.
బిగ్ బాస్ లీగ్‌లో భాగంగా బుధవారం రాత్రి బ్రిస్బేన్ హీట్, అడిలైడ్ స్ట్రైకర్స్ మధ్య మ్యాచ్ జరిగింది. ఈ మ్యాచ్‌లోనే రనౌట్ వివాదమైంది. తొలుత బ్యాటింగ్ చేసిన బ్రిస్బేన్ హీట్ 92 పరుగులకే 6 వికెట్లు కోల్పోయి కష్టాల్లో పడింది. ఇలాంటి పరిస్థితుల్లో జిమ్మీ పియర్సన్, జేమ్స్ ప్యాటిన్సన్ క్రీజులోకి వచ్చారు. పియర్సన్ స్ట్రైకింగ్ చేస్తుండగా.. మరో ఎండ్‌లో ప్యాటిన్సన్ ఉన్నారు. పియర్సన్ ఆడిన బంతికి సింగిల్ కోసం ప్రయత్నించారు. ప్యాటిన్సన్ డైవ్ చేసుకుంటూ క్రీజులోకి అడుగుపెట్టాడు. ఇదే సమయంలో అడిలైడ్ స్ట్రైకర్స్ వికెట్ కీపర్ అలెక్స్ కారే బేల్స్‌ను గిరాటేశాడు. నిర్ణయాన్ని ఫీల్డ్ అంపైర్.. థర్డ్ అంపైర్‌కు అప్పగించారు.
రిప్లైలో బ్యాట్ క్రీజులో ఉన్నట్టు స్పష్టంగా తెలుస్తోంది. అయినప్పటికీ థర్డ్ అంపైర్ ఔట్‌గా ప్రకటించారు. దీంతో అంతా ఒక్కసారిగా షాకయ్యారు. ఏం చేయాలో అర్థం కాక ఒకరితో ఒకరు చర్చ మొదలుపెట్టారు. అయితే, థర్డ్ అంపైర్ పొరపాటున తప్పు బటన్ నొక్కడంతో ఈ పరిస్థితి వచ్చిందని గ్రహించిన ప్రత్యర్థి జట్టు కెప్టెన్ కొలిన్ ఇన్‌గ్రామ్.. ప్యాటిన్సన్‌ను మళ్లీ వెనక్కి పిలిచారు. థర్డ్ అంపైర్ తీసుకున్న నిర్ణయంతో కాసేపు మైదానంలో అయోమయ స్థితి నెలకొన్నా తరవాత మ్యాచ్ సజావుగానే సాగింది. ఈ మ్యాచ్‌లో బ్రిస్బేన్ హీట్‌పై అడిలైడ్ స్ట్రైకర్స్ 5 వికెట్ల తేడాతో గెలుపొందింది.
James Pattinson and Ben Laughlin speak after this controversial moment in the #BBL last night https://t.co/ddJO6OZbO4
&mdash; cricket.com.au (@cricketcomau) 1545261929000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.